S-3717/2022

Mál þetta, sem dómtekið var 4. október 2022, er höfðað með ákæru, útgefinni af héraðssaksóknara 1. september 2022, á hendur S-kk-þgf I-kk-þgf, kt. [...], [...], [...], „fyrir sérstaklega hættulega líkamsárás, með því að hafa laugardaginn 16. maí 2020, fyrir utan verslun 10- 11 við Hlemm í Reykjavík, veist að A, kt. [...], brugðið rafmagnssnúru um háls hans, þrengt fast að og dregið hann niður, þannig að A missti meðvitund, féll aftur fyrir sig og skall með hnakkann í jörðina, allt með þeim afleiðingum að hann hlaut áverka á hnakka, mar á hársverði og upphandlegg og tognun á hálshrygg.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Verjandi ákærða krefst vægustu refsingar er lög leyfa og hæfilegrar málsvarnarþóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...]. Hann hefur áður sætt refsingum fyrir umferðar- og fíkniefnalagabrot. Þá var hann dæmdur í Héraðsdómi Reykjavíkur í 30 daga skilorðs-bundið fangelsi fyrir þjófnað og gripdeild. Hann hefur ekki áður verið dæmdur til refsingar fyrir ofbeldisbrot. Brot ákærða var framið fyrir uppkvaðningu framangreinds dóms og ber því með vísan til 60. gr. almennra hegningarlaga nr. 19/1940 að taka upp dóminnog ákveða ákærða refsingu í einu lagi fyrir brot þau, sem nú er dæmt um, með hliðsjón af ákvæðum 77. gr. og 78. gr. almennra hegningarlaga.

Við ákvörðun refsingar er litið til þess að ákærði hefur gengist við brotum sínum bæði á rannsóknarstigi og hér fyrir dómi. Fram kemur í gögnum að hann hafi gefið sig fram við lögreglu eftir að hann framdi brotið. Ber að líta til alls framangreinds og horfir það til mildunar. Til þyngingar horfir að um alvarlegt brot er að ræða þar sem ákærði beitti hættulegri aðferð. Mildi erað afleiðingarnar fyrir brotaþola virðast ekki vera stórvægilegar samkvæmt læknisvottorði sem er meðal gagna málsins.

Langt er liðið frá því að ákærði framdi brot sitt eða tæp tvö og hálft ár. Málið er einfalt og var að fullu upplýst skömmu eftir atvik. Lauk rannsókninni 9. júní 2020. Það var ekki sent héraðssaksóknara til meðferðar fyrr en tveimur árum síðar, eða 9. júní 2022. Ákæran var gefin út 1. september 2022. Verður ákærða ekki kennt um þennan drátt á rannsóknarstigi.

Á þeim tíma sem liðinn er frá brotinu hefur ákærði tekið á fíkniefnavanda sínum og liggur fyrir staðfestingarvottorð [...], þar sem fram kemur að ákærði hafi dvalið á [...] frá 26. mars 2021 til 24. júní 2021. Hann tjáði sig fyrir dóminum, kvaðst iðrast verknaðarins og lýsti breyttum aðstæðum sínum.

Með hliðsjón af öllu framangreindu og jafnframt með vísan til 1.,5., 6. og 8. tl. 1. mgr. 70. gr. almennra hegningarlaga þykir refsing ákærða hæfilega ákveðin sex mánaða fangelsi. Rétt þykir með hliðsjón af breyttum aðstæðum ákærða og drætti sem ákærða verður ekki kennt um að fresta fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 364.162 krónur að meðtöldum virðisaukaskatti, og 87.200 krónur í annan í sakarkostnað.

S-kvk-nf H-kvk-nf héraðsdómari kveður upp dóm þennan.

DÓMSORÐ:

Ákærði, S-kk-nf I-kk-nf, sæti fangelsi í sex mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga.

Ákærði greiði málsvarnarþóknun skipað verjanda síns, S-kk-ef S-kk-ef lögmanns, 364.162 krónur, og 87.200 krónur í annan í sakarkostnað.

S-kvk-nf H-kvk-nf